楊超曾

楊超曾（），字孟班，又字駿驤。湖南省武陵縣 (今屬常德市）人，清朝政治人物。

生平
康熙五十四年（1715年）進士，改庶吉士，散館授編修。雍正四年（1726年），入直南書房。當時湖南、湖北開始分闈開科，楊超曾受命充任湖北鄉試考官。不久，出督陝西學政，調順天學政。遷侍讀學士。雍正九年，擢奉天府尹，遷倉場侍郎。雍正十二年，擢升刑部額外侍郎，仍然督理倉場。不久，授刑部侍郎。

乾隆元年（1736年），署任廣西巡撫，次年正式授職。乾隆三年，任兵部尚書。乾隆五年（1741年）夏，署兩江總督。同年秋，授吏部尚書，仍然兼署總督。乾隆七年（1742年）因父喪丁憂歸返。同年病卒，朝廷賜祭葬，諡文敏。《清史稿·卷308》：楊超曾，字孟班，湖南武陵人。康熙五十四年進士，改庶吉士，授編修。雍正四年，直南書房。時湖南北甫分闈，命充湖北鄉試考官。旋督陝西學政。再遷左庶子。六年，疏陳：「鎮安、山陽、商南、平利、紫陽、石泉、白河諸縣士風衰落，西安、漢中各屬冒考，號為寄籍，諸弊叢生。請就本籍量取，寧缺無濫。並改寄籍者歸本籍，廩增俱作附生。」議行。調順天學政。遷侍讀學士。九年，擢奉天府尹。疏言：「奉天各屬科派多於正供，造冊有費，考試有費，修廨宇、治保甲有費。長官取之州縣，州縣取之民間，衙蠹里胥，指一派十，嬰害尤劇。已嚴檄所屬檄鑱石禁。」上韙之，下其奏永為例。十年，疏言：「秋收稍歉，明春米穀勢必騰貴，請停商運。」下部議行。十一年，疏言：「州縣所收加一耗羨，自錦州、寧遠外，俱留充州縣養廉。府尹以下養廉，以中江等稅羨支給。」部議即以是年始，著為令。內務府准御史八十條奏，增錦州莊頭百戶撥民種退圈地畝。超曾奏：「地給民種，立業已久。今增莊頭百戶，戶給六百五十晌，晌六畝，都計三十九萬畝。民間萬戶，無地可耕，一時斷難安輯。且正值春耕，清丈動需時日，舊戶新莊俱不能播種，本年賦必兩懸。請緩俟秋收查丈。」事遂寢。遷倉場侍郎。十二年，擢刑部額外侍郎，仍督倉場如故。旋授刑部侍郎。乾隆元年，署廣西巡撫，二年，實授。疏請豁除桂林等府縣各墟及賀縣花麻地租雜稅。初，巡撫金鉷奏令廢員官生墾荒報捐，有司因以為利，搜民間有餘熟田，量給工本，即作新墾。雲南布政使陳宏謀疏陳其弊，下總督鄂彌達及超曾覈覆。會疏陳捐墾不實田畝、應減應豁及官生短給工本諸事，上命豁加賦虛田凡數萬畝，鉷及布政使張鉞皆奪官。三年，召授兵部尚書。五年夏，署兩江總督。秋，授吏部尚書，仍署總督。疏劾江西巡撫岳濬及知府董文偉、劉永錫徇情納賄，遣侍郎阿里袞會江南河道總督高斌按治，濬等坐譴。六年，疏請裁太通道、揚州鹽務道，以通州隸常鎮道轄，餘如舊，可其奏。兼署安徽巡撫。秋，大風雨，濱江、海諸州縣皆被水。超曾令先以本州縣所存銀米撫卹，並發司庫銀八萬、未被水諸州縣倉米十萬，賑上江各州縣；又發司庫銀十萬、各縣穀百餘萬，賑下江各州縣。疏入，上諭曰：「料理賑卹，頗為得宜。當以至誠惻怛為之，庶可稍救災黎也。」通州鹽河亦以水發輟工，督治水利大理寺卿汪漋、副都御史德爾敏令開唐家閘洩水。民慮淹及麥田，紛集欲罷市。侍郎楊嗣璟疏劾，命超曾按其事。超曾奏：「民無挾制阻撓情狀，似可無事深究。」上從之。復疏薦江蘇巡撫徐士林處己儉約，安徽巡撫陳大受虛中無滯，江西巡撫包括性情和平，惟吏玩民刁，鮮所整頓。上諭曰：「此至當至公之論，與朕見同也。」尋內召視部事，以父憂歸，籍稿喪次。病作，七年，卒，賜祭葬，諡文敏。

註釋

 延伸阅读 


參考資料
趙爾巽等.《清史稿》. 中華書局點校本.

外部連結

Category:清朝翰林院庶吉士
Category:清朝翰林
Category:清朝順天學政
Category:清朝侍郎
Category:清朝兵部尚書
Category:清朝吏部尚書
Category:常德人
C
Category:倉場侍郎
Category:諡文敏
Category:南書房行走